
ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 530 (1) 

Άρση αναδάσωσης στην Κοινότητα Αγίου Γεωργίου Ν. Αιτ/νίας. 

Η ΝΟΜΑΡΧΗΣ ΑΙΤΩΛΙΑΣ ΚΑΙ ΑΚΑΡΝΑΝΙΑΣ 
Έχοντας υπόψη: 

1. Τις διατάξεις του Ν. 3200/55, περί διοικητικής αποκέντρωσης, 
όπως τροποποιήθηκε και συμπληρώθηκε με το Ν.Δ. 532/70. 

2. Τα άρθρα 24 και 117 παρ. 3 του Συντάγματος της Χώρας. 

3. Τις διατάξεις του Νόμου 998/79, περί προστασίας των δασών και 
των δασικών εν γένει εκτάσεων της χώρας και ειδικότερα: 

α. Του άρθρου 38 παρ. 1 και β, του άρθρου 44 παρ. 3. 

4. Τις με αριθμό α) 160517/1180/8.7.1980 και β) 141823/ 
24.2.1983 διαταγές του Υπουργείου Γεωργίας. 

• 5. Την αριθ. 921/26.4.1989 απόφαση Νομάρχη Αιτωλ/νίας σχε¬ 

τικά με την κήρυξη ως αναδασωτέας δημόσιας δασικής έκτασης χιλίων 
(1000) στρεμμάτων στη θέση «Σαμακούλα», περιφέρειας Αγίου Γεωρ¬ 
γίου (περιοχής Ξηρέϊκων), η οποία δημοσιεύθηκε στο ΦΕΚ 357/ 1987 
τ.Δ'. 

6. Την από 21.12.1990 αίτηση των Μπαλή Νικολάου και Μπαλή 
Κων/νου, κτηνοτροφών, κατοίκων Αγίου Γεωργίου, με την οποία ζη¬ 
τούν την έγκριση κατασκευής διάβασης (σύρτας) μέσα στην κηρυχθείσα 
ως αναδασωτέα δημόσια δασική έκταση, προκειμένου να περνούν τα 
ποίμνιά τους για να πίνουν νερό στη μοναδική πηγή που υπάρχει μέσα 
στην αναδασωτέα έκταση. 

7. Την αριθ. Δ.Υ./24.9.1991 έκθεση αυτοψίας - αναφοράς του Τε¬ 
χνολόγου Δασοπονίας Γ εωργίου Πετροπούλου με την οποία εισηγείται 
την έγκριση κατασκευής της διόδου (σύρτας) με την άρση τμήματος της 
αναδασωτέας έκτασης, για την εξυπηρέτηση των ενδιαφερομένων. 

8. Την αριθ. 4325/91/6.3.1992 αναφορά του Δασαρχείου Μεσο¬ 
λογγίου. 

9. Το γεγονός ότι η πηγή αυτή είναι η μοναδική στην περιοχή για τον 
ποτισμό των ποιμνίων, αποφασίζουμε: 

Αίρουμε τμήμα της κηρυχθείσης ως αναδασωτέας δημόσιας δασικής 


έκτασης χιλίων στρεμ. στη θέση «Σαμακούλα» Κοινότητας Αγίου Γ εωρ¬ 
γίου (περιοχής Ξηρέϊκων), αρμοδιότητας Δασαρχείου Μεσολογγίου, 
όπως φαίνεται στο συνημμένο τοπογραφικό διάγραμμα για την κατα¬ 
σκευή διόδου (σύρτας) οκτακόσιων (800) μέτρων και παράκαμψης δια- 
κοσίων πενήντα (250) μ. και πλάτους τριάντα (30) μέτρων. 

Η άρση αυτή του τμήματος της αναδάσωσης και η έγκριση κατα¬ 
σκευής της διόδου (σύρτας) γίνεται για το μοναδικό σκοπό διέλευσης 
των ποιμνίων των κτηνοτροφών για τον ποτισμό τους από τη μοναδική 
πηγή που υπάρχει στην περιοχή. 

Η δίοδος θα χαραχθεί και προσημανθεί με ευθύνη του Δασαρχείου 
Μεσολογγίου και θα παρακολουθείται η τήρηση των όρων από τα εξω¬ 
τερικά κυρίως όργανα του Δασαρχείου. 

Η παρούσα να δημοσιευθεί στην Εφημερίδα της Κυβερνήσεως. 

Μεσολόγγι, 7 Μαρτίου 1992 
Η Νομάρχης 

ΜΑΙΡΗ ΣΟΡΩΤΤΟΥ-ΤΣΑΝΑΚΗ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ.· 91 (2) 

Έγκριση μελέτης πολεοδόμησης και επέκτασης οικισμού Νεοχωροπού- 
λου Ν. Ιωαννίνων. 

Η ΝΟΜΑΡΧΗΣ ΙΩΑΝΝΙΝΩΝ 
Έχοντας υπόψη: 

1. Τις διατάξεις του Ν.Δ/τος της 17.7.23 «περί σχεδίων πόλεων 
κ.λπ.» όπως μεταγενέστερα τροποποιήθηκαν και συμπληρώθηκαν. 

2. Τις διατάξεις του Ν. 1337/83 (ΦΕΚ 33Α). 

3. Τις διατάξεις του Π.Δ. 20/30.8.85 (ΦΕΚ 414 Δ’) πολεοδόμηση 
και επέκταση οικισμών της χώρας μέχρι 2.000 κατοίκους και τροπο¬ 
ποίηση του από 24.4.85 Π.Δ/τος (ΦΕΚ 181 Δ'). 

4. Τις διατάξεις του Ν. 651/77 άρθρο 12. 

5. Την αριθ. 724/1.12.1986 απόφαση με την οποία καθορίσθηκαν 
τα όρια και οι όροι δόμησης του οικισμού σύμφωνα με τις διατάξεις του 
Π.Δ. της 24.4.85 (ΦΕΚ 181Ά). 

6. Τις διατάξεις τού Ν. 1577/85 όπως τροποποιήθηκε με τους Ν. 
1647/86 και 1772/88. 

7. Την 336/18.9.1990 απόφαση «εισφορά σε γη ιδιοκτησιών στο 
υπό έγκριση σχέδιο οικισμού Νεοχωροπούλου». 

8. Το 1839/9.10.1990 έγγραφο της ΙΒ' Εφορείας Προϊστ. και 
κλασσικών αρχ/των Ιωοίνυίνων. 

9. Το 7234/28.11.1990 έγγραφο του Δασαρχείου Ιωαννίνων. 

10. Το 24735/1.10.1990 έγγραφο της ΤΥΔΚ Ν. Ιωαννίνων. 

11. Το 580/29.10.1990 έγγραφο της 6ης Εφορείας Νεωτέρων 
μνημείων. 

12. Το 1940/8.10.1990 έγγραφο του Ε.Ο.Τ. 

13. Το 1116 π.ε./22.2.1991 έγγραφο της Δ/νσης ΠΕ.ΧΩ. Περι¬ 
φέρειας Ηπείρου. 

14. ΤοΤ.Τ. 3831/24.8.1990 έγγραφο της Δ/νσης Τεχνικών Υπη¬ 
ρεσιών. 

15. Το Φ. 900/156/637177/12.10.1991 έγγραφο του Γενικού 
Επιτελείου Στρατού. 

16. Τις 12/8.5.1991 και 1/22.1.1992 γνωμοδοτήσεις του 
Σ.ΧΟΠ Ν. Ιωαννίνων. 

17. Τις αριθ.137/1991, 37/91, 89/90, 44/91 αποφάσεις του 
Κ.Σ. Νεοχωροπούλου. 

18. Την μελέτη που κατατέθηκε στην υπηρεσία από τους μελετητές, 
αποφασίζουμε: 

1. Εγκρίνουμε το σχέδιο πολεοδόμησης και επέκτασης του οικισμού 
Νεοχωροπούλου σύμφωνα με τις διατάξεις του Π.Δ. 24.4.1985 (ΦΕΚ 
181 Δ') με τον καθορισμό οικοδομήσιμων χώρων, οδών, πεζοδρόμων, 
κοινοχρήστων χώρων κ.λπ. όπως φαίνεται στα τέσσερα (4) τοπογρα¬ 
φικά διαγράμματα σε κλίμακα 1:1000 που θεωρήθηκαν από την προϊ- 
σταμένη του Τ.Π. και Π.Ε. 

2. Ορίζεται χρήση γης γενικής κατοικίας σε όλους τους χώρους που 
προβλέπονται Ο.Τ. σύμφωνα με το άρθρο 3 του Π.Δ/τος της 23.2.87 
(ΦΕΚ 166 Δ /6.3.87). 

3. Για την περιοχή που περικλείεται με ειδική σήμανση επιβάλλεται 
πριν την έκδοση της οικοδ. αδείας προσκόμιση βεβαίωσης από την ΙΒ' 
Εφορεία Προϊστορικών και κλασσικών αρχαιοτήτων. 

4. Τα ελάχιστα όρια εμβαδού και προσώπου καθώς και οι λοιποί όροι 
και περιορισμοί δόμησης ορίζονται κατά τομείς ως εξής: 

Τομέας Α' 

α. Ελάχιστο πρόσωπο; 14,0 μ. 

Ελάχιστο εμβαδόν: 300,0 τ.μ. 

β. Κατά παρέκκλιση είναι άρτια και οικοδομήσιμα όλα τα οικόπεδα 
όπως παραχωρήθηκαν κατά την διανομή του 1961 από το Υπουργείο 
Γεωργίας. 

γ. Ποσοστό κάλυψης 50%. 


δ. Συντελεστής δόμησης 0,8. 
ε. Μέγιστος αριθμός ορόφων (2) δύο. 

στ. Μέγιστο ύψος κτιρίων 9,0 μ. Το παραπάνω ύψος προσαυξάνεται 
κατά 2,0 μ. για την κατασκευή στέγης με μέγιστη κλίση 40% η οποία 
είναι υποχρεωτική. 

Τομέας Β. (ολόκληρη περιοχή επέκτασης) 
α. Ελάχιστο πρόσωπο: 18,0 μ. 

Ελάχιστο εμβαδόν: 600,0 τ.μ. 

β. Κατά παρέκκλιση θεωρούνται άρτια και οικοδομήσιμα τα οικό¬ 
πεδα που έχουν κατά την ημέρα δημοσίευσης του παρόντος: 
Ελάχιστο πρόσωπο: 12,0 μ. 

Ελάχιστο εμβαδόν: 400,0 τ.μ. 
γ. Συντελεστής δόμησης: 0,6. 
δ. Ποσοστό κάλυψης 40%. 
ε. Αριθμός ορόφων: 2 (δύο), 
στ. Μέγιστο ύψος κτιρίων 8,5. 

Το παραπάνω ύψος προσαυξάνεται κατά (2,0μ) για την κατασκευή 
στέγης με μέγιστη κλίση 40% η οποία είναι υποχρεωτική. 

5. Επί πλέον των αναγραφομένων στην παράγραφο 4 στο οικοδομή¬ 
σιμο τμήμα των οικοπέδων πρέπει να μπορεί να εγγράφεται κάτοψη κτι¬ 
ρίου με ελάχιστη επιφάνεια 50,0 τ.μ. και ελάχιστη πλευρά 5,0 μ. 

6. Το σχέδιο διανομής Υπουργείου Γεωργίας 1961 παραμένει ως 
έχει (στα τοπογρ. διαγράμματα σημειώνεται η επίγεια αποτύπωση του 
τμήματος που καλύπτεται από το παλαιό σχέδιο). 

Κατά τα λοιπά ισχύουν οι διατάξεις του ΓΟΚ/85 όπως ισχύει με τις 
τροποποιήσεις. 

Η απόφαση αυτή να δημοσιευθεί στην Εύφημερίδα της Κυβερνήσεως. 

Ιωάννινα, 23 Μαρτίου 1992 

Η Νομάρχης 
ΒΑΣΙΛΙΚΗ ΚΟΚΚΙΝΟΥ 

Κανονισμοί Δόμησης 



Αρτιότητα 

Πρόσωπο 

ΚάΛυψη 

Συντελεστής δόμησης 

Οροφοι 

Κίγιστο ύψος 
Υποχρεωτική στίγη 


14 Π) 
50 * 
Ο,β 


%αναΤαρίνι& ιαη 

Τύβ^Οτχβίίρήά^ρα/ 


Επίκτάση 

Μίνιοτο ύψος 9 00 η και μ^γιόνη νίίοι 

— 1 - οικοδομική γραμμή (κόκκινή)' 

καταργαψενή (κψοι./οιχοδύγρορμ^ . 
"““““•ο ώρ.ο ιομέιΑι βρων δόμησής 

ιχρσυ* 

όριο αρ; 



■ '.' ; 'ν ν, ·' : 'ή’. ΐ&.Ί, - 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




